Empresaris i comerciants s´impliquen contra la violència de gènere
16 abril 2019

## Empresaris i comerciants s´impliquen contra la violència de gènere16 abril 2019Última actualització: 14 juliol 2025

![](../gestion/img/P1360216---copic.JPG)  
  

Gandia porta endavant els diferents Plans d’Igualtat, a nivell municipal i intern del propi ajuntament, així com l’adhesió als diferents pactes, com ara bé el Pacte Ciutadà Municipal contra la violència o el Pacte Valencià contra la violència de gènere, i masclista.

_“En aquesta línia de treball continua, s’emmarca l’acció de sensibilització en la lluita contra la violència de gènere, finançada totalment amb els fons destinats a l’Ajuntament de Gandia del Pacte d’Estat contra la violència de gènere”**,**_ **ha assegurat aquest matí la Cap tècnica del departament d’Igualtat, Diversitat i Polítiques Inclusives, Roser Pérez.** Aquests fons són destinats amb la finalitat de realitzar projectes, programes o accions per al desenvolupament de diferents mesures per a treballar, sensibilitzar i previndre en matèria de violència de gènere_. “La finalitat és reforçar el paper dels nostres serveis municipals d’atenció i informació a víctimes de violència de gènere, per tal de fer arribar a la ciutadania dels recursos gratuïts que tenen al seu abast, així com oferir informació útil i pràctica”_, ha explicat **l’Agent d’Igualtat municipal, Ether Vidal**.

L’empresa Creativados ha sigut l’encarregada d’executar la idea, que naix de l’àrea, amb l’elaboració del vídeo principal que posa rostre a aquesta acció, així com la creació d’un web, [www.igualtatgandia.com](http://www.igualtatgandia.com/), on es trobaran tots els recursos  telèfons d’interés i professionals dels que es compon l’àrea d’Igualtat i on poden rebre assessorament i ser derivats per les diferents temàtiques. 

_“**No mires cap a un altre costat**, és el lema amb què pretenem precisament apel·lar a tota la població amb la seua implicació en la denuncia i actuació front al masclisme i la violència de gènere”_.

L’acció consta de diverses línies d’actuació, dirigides a la **informació, conscienciació  i participació per a la ciutadania**. Amb aquesta última línia, l’àrea d’igualtat va voler implicar en la major mesura a les diferents associacions d’empresaris i comerciants del municipi, per tal de visibilitzar les campanyes i col·laborar activament amb la lluita contra la violència de gènere. Els comerços des del primer moment van voler participar de forma activa en aquesta lluita contra la violència, i se'ls va proposar col·locar enganxines als aparadors, amb els principals telèfons d’acció per a actuar davant la violència de gènere, així com tindre al costat dels mostradors dels comerços flyers amb tota la informació a l’abast de la ciutadania per a saber on acudir en cas de veure o patir algun cas de violència de gènere. _“Els comerciants estem volcats amb aquesta campanya i anem a informar als nostres clients. Només evitant un nou cas de violència masclista, ja serà un èxit”_, ha assegurat el **president de la Cooperativa de Comerciants del Centre Històric, Pedro Izquierdo**.

_“Els empresaris hem de ser conscients que cal estar en alerta continua contra la violència de gènere. I caldria anar més enllà. Pensem que una part important per a la resolució del problema és poder garantir l’estabilitat econòmica de les dones víctimes perquè no tinguen por de deixar els seus agressors”_, ha explicat el **representant de la Federació d’Empresaris de la Safor (FAES), Ramon Soler**.

El principal objectiu, en definitiva, és traslladar a la ciutadania un missatge clar i concís en contra de la violència masclista. “A més, creguem molt necessària aquesta col·laboració amb els diferents establiments, ja que són els i les professionals que **es troben dia a dia amb les dones**, i poden ser una p**art clau d’aquesta tasca de prevenció**. En aquesta campanya, també utilitzarem les diferents xarxes socials, amb la difusió dels materials que tenim al nostre abast”.

El vídeo _“No mires cap a un altre costat”_ tracta de sensibilitzar, des d’una postura que s’allunya del victimisme, mostrant un discurs fort  i de rebuig cap al masclisme i els maltractadors. També cal destacar que ha sigut molt important la implicació de dones i homes referents de Gandia en aquest vídeo, per tal de treballar de forma transversal el desterrament dels prejudicis i estereotips entorn a la violència de gènere. Per a l'elaboració d’aquest vídeo s’han seguit les recomanacions de l’**Observatori Estatal de Violència sobre la Dona.**

Els cartells estaran distribuïts pels llocs més concorreguts de la ciutat, amb la intenció de que totes i tots ens sentim amb el deure d’actuar davant d’aquesta xacra social, per tal de no mirar cap a un altre costat davant del masclisme. La dona que posa rostre al cartell és **l’actriu gandiana, Erika Sanz Moreno**.

[Twittear](https://twitter.com/share)